[{"text_idx": "#000004", "text": "PO\u0308FFi z\u030canrifilmidele keskenduva alaprogrammi O\u0308ised Va\u0308rinad suurimaks plussiks on alati oskus panna ko\u0303rvuti suuri ja juba tunnustatud kassahitte ta\u0308iesti tundmatute pa\u0308rlitega. U\u0308ks sellised on Eestis rahvusvahelise esilinastuse saanud \"Head ajad\", kus juutide pu\u0308ha sabati ta\u0308histamine keeratakse ta\u0308iesti po\u0308o\u0308raseks verepeoks."}, {"text_idx": "#000005", "text": "\"Head ajad\" (\"Happy Times\")Rez\u030cisso\u0308o\u0308r: Michael Mayer"}, {"text_idx": "#000006", "text": "Tundub, et luhtala\u0308inud o\u0303htuso\u0308o\u0308gid on viimastel aastatel filmikunstis u\u0308ha kuumem teema, sest Sally Potter lo\u0303i mo\u0308o\u0308dunud aastal laineid filmiga \"Pidu\" (\"The Party\"), mis on Mayeri va\u0308rske linalooga tegelikult ku\u0308llalt sarnane. Hulk erineva taustaga inimesi \u2013 ko\u0303rvuti istuvad nii intellektuaalid kui ka ko\u0303rge egoga superstaarid \u2013 saavad kokku, et u\u0308hise o\u0303htuso\u0308o\u0308gilaua taga ta\u0308histada antud juhul sabatit. Su\u0308u\u0308akse ja juuakse, aga see ko\u0303ik ei saa kaua kesta. Asjad hakkavad kihva keerama, kuniks ko\u0303ik lo\u0303ppeb ta\u0308ieliku farsiga."}, {"text_idx": "#000007", "text": "Kui \"Pidu\" ma\u0308ngis rohkem nugaterava dialoogi peale, siis \"Head ajad\" on ko\u0308itev just ta\u0308nu kultuurilisele konfliktile \u2013 vaevalt et enamik inimesed so\u0308andaksid mo\u0303elda, et vagurate juutide piduso\u0308o\u0308ming vo\u0303ib keerata mo\u0303ne hetkega selliseks verevalamiseks. O\u0303nneks on meil aga po\u0308o\u0308rased filmirez\u030cisso\u0308o\u0308rid nagu Michael Mayer, kellel ei ole mingeid tabusid. Ta paneb oma tegelased ikka nii uskumatult jaburatesse olukordadesse, mis samas ei mo\u0303ju kordagi ebausutavalt. Ku\u0308ll topib keegi vetsupaberirulli potti, et tekiks ummistus. Ku\u0308ll pekstakse kellegi ajud pudruks. Sest miks mitte?"}, {"text_idx": "#000008", "text": "Intellektuaalsusega film vaatajat painama ei hakka. \"Head ajad\" on ku\u0308ll tugeva kultuurilise taustaga ning po\u0303neva peidetud vihjetega juutide traditsioonidele, kuid film on oma su\u0308dames ikkagi u\u0308ks verine absurdikomo\u0308o\u0308dia. Seda ko\u0303ike hoiab koos suurepa\u0308rane na\u0308itlejate ansambel, kes suudavad kivina\u0308oga saata kokku elu suurimaid lolluseid ja jaburusi. Mo\u0303nusalt pretensioonitu vaatamine, mis ei no\u0303ua vaatajalt midagi. Lihtsalt mine ja naudi."}, {"text_idx": "#000009", "text": "\"Head ajad\" linastub 26. novembril kell 21.15 Coca-Cola Plazas."}, {"text_idx": "#000011", "text": "Ungari lavastaja Attila Hartungi debu\u0308u\u0308tfilm (!) on kindlasti u\u0308ks ta\u0308navuse PO\u0308FFi suurimaid u\u0308llatajaid. Lugu viskab vaataja ilma igasuguse hoiatuseta Ungari noorte peole. Juuakse ja tehakse narkot, aga mitte ainult \u2013 ka seksuaalvahekorda suhtuvad noored va\u0308ga vabameelselt, mis lo\u0303puks viib ka u\u0308he purjus tu\u0308druku a\u0308rakasutamiseni. Sotsiaalmeedia to\u0303ttu ei ja\u0308a\u0308 see aga saladuseks ning u\u0308he kasvav skandaal mo\u0303jutab lo\u0303puks ootamatult paljude inimeste elusid."}, {"text_idx": "#000012", "text": "See traagiline lugu aga ei muuda \"FOMO't\" kuidagi kangeks ega masendavaks, pigem vastupidi \u2013 vaatajal on ku\u0308ll pidevalt ebamugav, sest ta peab ka\u0308ima kaasas nende noorte tu\u0308u\u0308pidega, kes pahateod korda saatsid, kuid neid noori end see suuremat ei morjenda. Kohati vo\u0303ib ku\u0308ll na\u0308ha mingit su\u0308u\u0308tunde alget, kuid kuttide omavaheline dialoog on muidugi ta\u0308ielik macho-lollus, mis samas on nii eluline ja realistlik, et muutub parimatel hetkedel isegi dokumentaalseks. Lisava\u0308a\u0308rtuse annab ka tugev visuaalne keel, kus on uskumatult ha\u0308sti po\u0303imitud kokku professionaalsete vo\u0303ttetehnika ja iPhone'dega filmitud materjal."}, {"text_idx": "#000013", "text": "Sedalaadi noortefilmidest on Eestis ku\u0308ll suur puudus \u2013 rez\u030cisso\u0308o\u0308r Attila Hartung on va\u0308ga ha\u0308sti mo\u0303istnud u\u0308he ta\u0308napa\u0308eva noore mo\u0303ttemaailma, kus omavahel seisavad ko\u0303rvuti nii madal enesehinnang kui ka ko\u0303ikeho\u0303lmav anarhism. Ta\u0308nu sellele vo\u0303ib \"FOMO\" panna uhkusega ko\u0303rvuti na\u0308iteks Larry Clarki ja Harmony Korine'i legendaarse \"Kidsiga\", mis na\u0308itas noorte eluolu nii valusa ehedusega, et lo\u0303i paljud vanemad pahviks. Ilmselt vo\u0303ib sama efekt olla ka va\u0308rske Ungari filmi puhul \u2013 samal ajal on see ilmselt siiski ka lugu, millega suudavad enamik noored samastuda. Kui mitte isiklikult kogemusest, siis va\u0308hemalt tuttav vo\u0303i tuttava tuttav on ikka keegi, kellega on midagi sarnast juhtunud vo\u0303i kes on samasugune ebamoraalne va\u0308rdjas."}, {"text_idx": "#000015", "text": "\"FOMO\" linastub 26. novembril kell 18.15 Solarise Apollo kinos."}, {"text_idx": "#000020", "text": "Ko\u0303igi mo\u0303tetega ei suuda kaasa minna, sest poolteist tundi ja\u0308lgida tihedalt kokkulo\u0303igatud filosoofili arutlusi muutub keeruliseks. Aga see pole kindlasti etteheide \u2013 mida kirevam on see spekter teemadest, mille kohta u\u0308ks meie aja suurimaid filmitegijaid arutlem, seda suurem on ka vo\u0303imalus, et mo\u0303ni neist vaatajale kohale jo\u0303uab ja hinge poeb."}, {"text_idx": "#000021", "text": "Kes ootab filmist \"Andrei Tarkovski. Film kui palve\" klassikalist dokumentaali, siis seda tegelikult ei saa. To\u0303epoolest, la\u0308bi Tarkovski enda so\u0303nade avaneb konspektiivselt ka tema eluka\u0308ik la\u0308bi aastaku\u0308mnete, kuid po\u0303hiliselt on see siiski meditatiivne mo\u0303ttera\u0308nnak. Sarnaselt Andrei Tarkovski filmidega on ka antud juhul olulisem hoopis see, mis toimub vaataja su\u0308dames, mitte tingimata see, mida ekraanil na\u0308ha saab. Turgutav filmielamus."}, {"text_idx": "#000022", "text": "\"Andrei Tarkovski. Film kui palve\" linastub 29. novembril kell 17.30 Coca-Cola Plazas ja 30. novembril kell 16.00 Coca-Cola Plazas."}, {"text_idx": "#000024", "text": "Ainsaks reaalseks infoks seoses filmiga on erinevate reaalsete inimeste lood, kes on otsustanud klassikalises mo\u0303ttes u\u0308hiskonnast eemalduda ja elada looduse ru\u0308pes. Neid lugusid kuvatakse tekstidena nii enne kui pa\u0308rast filmi \u2013 vahepeale ja\u0308a\u0308va tunni jooksul na\u0308eme aga lihtsalt u\u0308he tegelase ra\u0308nnakut. Tu\u0308u\u0308p nimega Wilcox, kelle kohta me midagi ei tea (vo\u0303ib aimata, et ta vist oli vo\u0303i on so\u0303dur?), ka\u0308ib seljakotiga ringi, kohtub erinevate inimestega, ronib majadesse sisse, so\u0308o\u0308b kappidest leitavat toitu. Po\u0303himo\u0303tteliselt elab seal, kus ette satub, so\u0308o\u0308b seda, mis ka\u0308tte satub. See aga ei morjenda teda karvavo\u0303rtki, pigem on ta selle ko\u0303ige u\u0308le va\u0308ga o\u0303nnelik"}, {"text_idx": "#000025", "text": "U\u0308heks looks, millega \"Wilcoxi\" raamistatakse, on ka Christopher McCandlessi traagiline elusaatus. Teatavasti on seda lugu aga jutustanud Sean Penn oma suurepa\u0308rases filmis \"Into the Wild\", seega vo\u0303ib isegi o\u0308elda, et \"Wilcox\" on justkui see sama film, aga ilma eepilisuse, dialoogi ja muusikata. Filmi saadab ku\u0308ll vaikne ambientne kumin, kuid see ta\u0308idabki pigem n-o\u0308 filmiliku vaikuse rolli."}, {"text_idx": "#000026", "text": "Ta\u0308nu rikkalikule pildikeelele \u2013 selle muudab eriliseks kummaline ha\u0308gune, justkui sulav efekt, ja\u0308ttes mulje, et peategelane muutub oma ra\u0308nnaku ka\u0308igus loodusega u\u0308heks \u2013 ja mo\u0303juvale atmosfa\u0308a\u0308rile to\u0308o\u0308tab aga \"Wilcox\" sarnaselt varemmainitud Tarkovski filmiga. Ta\u0308htis ei ole mitte tingimata film ise, vaid olulisemad on hoopis need niidiotsad, mis ta\u0308nu sellele omapa\u0308rasele audiovisuaalsele eksperimendile vaataja peas kokku so\u0303lmitakse."}, {"text_idx": "#000027", "text": "PO\u0308FF-il on kahjuks ko\u0303ik \"Wilcoxi\" seansid juba mo\u0308o\u0308da la\u0308inud, aga ehk on kunagi seda vo\u0303imalik veel na\u0308ha, kuigi tegemist on nii veidra filmiga, et vaevalt see kuskil ringi liikuma hakkab. La\u0308hipa\u0308evadel kirjutan veel mitmed kokkuvo\u0303tted filmidest, mida tegelikult enam festivalil (kahjuks!) na\u0308ha ei saa."}, {"text_idx": "#000039", "text": "Kaspar Viilupi PO\u0308FFi-minutid: lurjused ja sitapead"}, {"text_idx": "#000042", "text": "Laura Kalle: teater ei peaks ainult paitama"}, {"text_idx": "#000043", "text": "Krickil ilmus uus album \"Kirjutamata\""}, {"text_idx": "#000046", "text": "Leslie da Bass andis va\u0308lja \"Tumeda paradiisi\" tunnusloo"}, {"text_idx": "#000047", "text": "Tanel Saar: fu\u0308u\u0308siline teater on mu su\u0308dameasi"}, {"text_idx": "#000049", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000050", "text": "Reopalu kalmistul restaureeriti rikutud hauata\u0308hised"}, {"text_idx": "#000053", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000055", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000056", "text": "Suri Dumbledore'i kehastanud na\u0308itleja Michael Gambon"}, {"text_idx": "#000057", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000059", "text": "Sinija\u0308rve raamatusoovitused: Jo Nesbo \"Verekuu\" to\u0303mbab lugejal vaiba jalge alt"}, {"text_idx": "#000060", "text": "Pa\u0308rnu algas kolmepa\u0308evane valgusteatrifestival \"O\u0308o\u0308valgel\""}, {"text_idx": "#000061", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000062", "text": "Haapsalu kultuurikeskuses avati na\u0308itus aulidest"}, {"text_idx": "#000064", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000065", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000066", "text": "Edetabel. Aasta parimad albumid 2022"}, {"text_idx": "#000067", "text": "Aasta parimad albumid 2022. Isiklikud edetabelid"}, {"text_idx": "#000068", "text": "U\u0308levaade. Aasta parimad lood 2022"}, {"text_idx": "#000073", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]